6 
villet antyde, at Fuglene havde forvildet sig hertil fra Amerika. 
De øvrige Erfaringer og den Omstændighed, at Fuglen siges at 
være fanget netop paa den Tid*), da den store Indvandring af 
Loxia bifasciata, som gav Anledning til at denne Art opstilledes, 
fandt Sted i Tyskland, tale tværtimod for, at det har været denne. 
Man ser altsaa, at af de fire Korsnæb, som ere fangede her i 
Landet i de af Hr. Dalgleish anførte Tilfælde, ere kun de to bievne 
opbevarede; disse findes begge i vort Museums danske Fuglesam¬ 
ling, og det er hævet over al Tvivl, at begge ere den østeuropæisk- 
siberiske Loxia bifasciata og maa have forvildet sig til Danmark 
øst fra, men ingenlunde fra Nordamerika. De tvende andre (hvis 
der virkelig har været fler end én) ere forlængst gaaede tabt; men 
der foreligger ikke det mindste, som kunde tale for, at nogen af 
dem skulde have været den nordamerikanske Loxia leucoptera\ det 
maa derfor benægtes, at denne Art nogensinde har været iagttaget 
her i Landet, og de fire i Hr. Dalgleishs Fortegnelse anførte Til¬ 
fælde bør atter alle udslettes. 
Derimod have de hvidvingede Korsnæb, som enkelte Gange 
have forvildet sig til Sydgrønland, og som ere optagne under Navn 
af Loxia leucoptera i de forskj ellige Fortegnelser over Grønlands 
Fugle, som jeg har udgivet, hver Gang været den nordamerikanske 
Art, saaledes som de i vort Museum opbevarede Specimina vise, 
og saaledes som det jo ogsaa snarest var at vente. 
J ) Endnu i 1827 fangedes Individer af denne Korsnæb i Vesteuropa, 
rimeligvis hidrørende fra Indvandringen det foregaaende Aar. 
